[{"text_idx": "#000000", "text": "Kas vajate korra loomiseks klassis tuge?\nSaan u\u0308ldiselt ha\u0308sti hakkama, vajan harva juhtkonna/tugimeeskonna abi.\nMa ei oska hoida distsipliini ja to\u0308o\u0308meeleolu tunnis."}, {"text_idx": "#000001", "text": "Kas vajate korra loomiseks klassis tuge?"}, {"text_idx": "#000003", "text": "Ootame noori oma kooli ja kodukohta paremaks muutma"}, {"text_idx": "#000004", "text": "Konkursid \u201eKoos suudame\u201c ja \u201eJa\u0308rgmine samm\u201c annavad noortele ja lastele vo\u0303imaluse panustada oma kogukonna, sh kooli ilusamaks ja paremaks muutmisse."}, {"text_idx": "#000005", "text": "Just lapse- ja noorukieas pannakse alus osaluskultuurile, kodanikuaktiivsusele ja ettevo\u0303tlikkusele. Kui noored saavad osaleda kogukonna tegevuses, oma ideid ellu rakendada ja otsuste tegemisel kaasa ra\u0308a\u0308kida, kujuneb neis arusaam, et nad on olulised, saavad midagi mo\u0303jutada vo\u0303i a\u0308ra teha."}, {"text_idx": "#000006", "text": "Noorte ja laste kaasamiseks on palju vo\u0303imalusi. Na\u0308iteks u\u0308hiskonnao\u0303petuse tundides saab o\u0303ppida tegutsemise, eluliste ja kogukonda kaasavate projektide kaudu, nagu on kirjutanud ajaloo- ja u\u0308hiskonnao\u0303petuse didaktik Mare Oja (vt O\u0303pL, 23.03.2018). Koolis ja noortekeskuses saab ku\u0308sida laste ja noorte arvamust, lastes neil va\u0308lja pakkuda lahendusi probleemidele, rakendades kaasava eelarve po\u0303himo\u0303tteid vo\u0303i korraldades projekte vo\u0303i projektipo\u0303hist o\u0303pet kogukonnas. Eesti o\u0303petajad ja noorsooto\u0308o\u0308tajad on selles juba praegu tublid \u2013 huvi laste ja noorte kaasamise ja kodanikuaktiivsuse toetamise vastu on olemas."}, {"text_idx": "#000007", "text": "Huvi kooli ja kodukoha arendamise vastu on suur"}, {"text_idx": "#000008", "text": "Na\u0308iteks haridusalgatuses \u201eProovikivi\u201c on osalenud praeguseks 64 o\u0303petajat ja noorte juhendajat, kes on proovinud rakendada o\u0303pilasi kaasavat projektipo\u0303hist o\u0303pet. Julia Smirnova, Kohtla-Ja\u0308rve Maleva Po\u0303hikooli ajaloo- ja u\u0308hiskonnao\u0303petuse o\u0303petaja, kirjutab: \u201e\u201eProovikivi\u201c programmis viisime 7.\u20138. klassi o\u0303pilastega ellu suuremahulise projekti \u201eMaailmamuutjad\u201c vo\u0303i \u201eChangemakers\u201c. Keskendusime kahele teemale: \u201eKas ja\u0308a\u0308tmeteta elustiil on vo\u0303imalik?\u201c ja \u201eMida teha selleks, et u\u0308hiskond oleks sidus?\u201c. O\u0303petaja Merlin Jalajas Tallinna Kristiine Gu\u0308mnaasiumist osales 2021. aasta kevadel koos oma 6. klassiga \u201eProovikivi\u201c tulevikuhariduse va\u0308ljakutses, milles said o\u0303pilased va\u0308lja o\u0308elda, kuidas nad tunnevad end eri o\u0303ppeainete tundides ning mida soovivad teha, et need oleksid paremad. Sel kevadel on noored ja nende juhendajad oodatud osalema siseministeeriumi ja \u201eProovikivi\u201c korraldataval konkursil \u201eKoos suudame\u201c."}, {"text_idx": "#000010", "text": "Noorte osalust ja ettevo\u0303tlikkust toetavad veel mitmed algatused. Na\u0308iteks Eesti Koosto\u0308o\u0308 Kogu kaasava eelarvestamise projekt koolides, Erasmus+ ja Euroopa Solidaarsuskorpuse projektikirjutamise valikaine, MTU\u0308 Mondo valikaine \u201eGlobaliseeruv maailm\u201c, vabau\u0308henduste liidu loodud \u201eKogukonnapraktika\u201c programm, \u201eEttevo\u0303tliku Kooli\u201c programm jt."}, {"text_idx": "#000011", "text": "Mis on ko\u0303ige olulisemad teemad?"}, {"text_idx": "#000012", "text": "Osalust ja omaalgatust edendades on vaja mo\u0303elda, missuguseks me oma u\u0308hiskonda ja elukeskkonda soovime kujundada, mis on meie u\u0308hiskonna alusva\u0308a\u0308rtused ja uskumused, kokkulepped ning eesma\u0308rgid, missugune on meie tegude ja otsuste mo\u0303ju teistele inimestele ja loodusele (vt nt Eesti 2035 ja U\u0308RO kestliku arengu eesma\u0308rgid)."}, {"text_idx": "#000013", "text": "Eesti ettevo\u0303tja Martin Villigu u\u0308leskutse. Milliseid elulisi probleeme saaksime veel noortele pakkuda, et nende o\u0303ppimist ja arengut toetada?Allikas: "}, {"text_idx": "#000014", "text": "On vaja leida efektiivseid lahendusi pru\u0308gi tekke va\u0308hendamiseks ja selle sorteerimiseks, edendada tervist toetavaid elustiile, muuta linnad keskkonnaso\u0303bralikumaks, tagada Eesti energiajulgeolek jpm. Va\u0308ljakutseid on toonud esile nii ettevo\u0303tjad kui MTU\u0308-d. Hiljuti ku\u0308sis ettevo\u0303tja Martin Villig oma Facebooki seinal, mis oleks, kui 10% IT-inimestest koliks maale elama. Kuidas saaks noored o\u0303ppeto\u0308o\u0308 raames selle va\u0308ljakutsega tegeleda? Isegi kui nad seda va\u0308ljakutset a\u0308ra ei lahenda, saavad nad koos teistega mo\u0303elda probleemide algpo\u0303hjustele ja vo\u0303imalikele lahendustele."}, {"text_idx": "#000015", "text": "Noorte omaalgatuse projektid on hea vo\u0303imalus lo\u0303imida o\u0303ppeaineid ja siduda o\u0303ppimist pa\u0308riseluga. Koolis ja noortekeskustes saab omaalgatuste ja kaasava la\u0308henemise raames ka\u0308sitleda olulisi u\u0308hiskondlikke teemasid ja arendada kriitilist mo\u0303tlemist, konfliktide lahendamist jpm. U\u0308ks hea na\u0308ide kriitilise mo\u0303tlemise arendamisest on ajalooo\u0303petaja ja Tallinna U\u0308likooli magistrandi Uku Valneri la\u0308bi viidud projektipo\u0303hine o\u0303pe sel kevadel, kus noortega vaadeldi kriitiliselt meie u\u0308hiskonna na\u0308htusi, tuues paralleele Vana-Roomaga. O\u0303pilaste projekti va\u0308ljundina valmis na\u0308itus, mille olulisim eesma\u0308rk on panna inimesed keeruliste u\u0308hiskondlike teemade u\u0308le arutlema. Loe lisa ja vaata videot. Noorte osalusest on artikleid ka HARNO blogis (loe siit ja siit)."}, {"text_idx": "#000016", "text": "Noortel ei pruugi olla palju elukogemust, kuid nad toovad kogukonda uut energiat ja ideid. Osaledes saavad nad elulisi o\u0303ppetunde suhtlemise, teistega arvestamise, oma arvamuse va\u0308ljendamise, organiseerimise ja palju muu kohta.. O\u0303pitakse tunnetama oma kohta ja toimevo\u0303imet. Kui soovime, et meil oleks tervem ja ja\u0308tkusuutlikum u\u0308hiskond, siis on vaja laste ja noorte (aga muidugi ka ta\u0308iskasvanute) osalust ja kaasatust teadlikult edendada."}, {"text_idx": "#000018", "text": "Juhend, lisainfo ja taotlusvorm: "}, {"text_idx": "#000019", "text": "Siseministeerium kutsub koosto\u0308o\u0308s \u201eProovikivi\u201c algatusega 6.\u201312. klassi noori osalema konkursil \u201eKoos suudame\u201c. Julgustame o\u0303pilasi tegema koosto\u0308o\u0308d nii omavahel kui ka kohaliku kogukonnaga (koolipere, sinu kodukoha kogukond jne) vo\u0303i mo\u0303ne organisatsiooniga. Esita oma projekt hiljemalt 2. maiks."}, {"text_idx": "#000020", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000025", "text": "Raivo Juurak \u201cUkraina lapsed Laagna gu\u0308mnaasiumis\u201d"}, {"text_idx": "#000026", "text": "ETDM-i muuseumitunnid o\u0303petavad probleemidele lahendusi leidma"}, {"text_idx": "#000028", "text": "Muuseumid kutsuvad piiluma na\u0308ituste telgitagustesse"}, {"text_idx": "#000029", "text": "Pa\u0308ev ilma elektrita Tallinna Kihnu Lasteaia Va\u0308rvikildude ru\u0308hma na\u0308itelKohustuslik ja paratamatu kirjandusEesti keele ja kultuuri hoidmisest kolme koolijuhi pilgu la\u0308biO\u0303petajate Leht 3. veebruarilAasta kirjanduso\u0303petaja on Sirje Nootre"}]